Svarbus teisinis pranešimas

|

52009PC0668

Pasiūlymas Tarybos sprendimas leisti Lietuvos Respublikai toliau taikyti priemonę, kuria nukrypstama nuo Tarybos direktyvos 2006/112/EB dėl pridėtinės vertės mokesčio bendros sistemos 193 straipsnio (Tekstas autentiškas tik lietuvių kalba)  /* KOM/2009/0668 galutinis */

	[pic] | EUROPOS BENDRIJŲ KOMISIJA |Briuselis, 2009.12.8KOM(2009)668 galutinisPasiūlymasTARYBOS SPRENDIMASleisti Lietuvos Respublikai toliau taikyti priemonę, kuria nukrypstama nuo Tarybos direktyvos 2006/112/EB dėl pridėtinės vertės mokesčio bendros sistemos 193 straipsnio(Tekstas autentiškas tik lietuvių kalba)AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos[1] (toliau – PVM direktyva) 395 straipsnį Taryba, remdamasi Komisijos pasiūlymu, gali vieningai leisti bet kuriai valstybei narei imtis specialių priemonių, nukrypstant nuo šios direktyvos, kad būtų supaprastinta pridėtinės vertės mokesčio rinkimo procedūra arba užkirstas kelias tam tikrų rūšių mokesčių slėpimui ar vengimui. Raštu, kurį Komisijos generalinis sekretoriatas užregistravo 2009 m. rugsėjo 9 d., Lietuvos Respublika (toliau – Lietuva) paprašė leisti toliau taikyti priemonę, kuria nukrypstama nuo PVM direktyvos 193 straipsnio. Vadovaudamasi PVM direktyvos 395 straipsnio 2 dalimi, 2009 m. spalio 27 d. Komisija raštu informavo kitas valstybes nares apie Lietuvos prašymą. 2009 m. spalio 29 d. raštu Komisija pranešė Lietuvai, kad turi visą informaciją, kuri, Komisijos nuomone, yra būtina prašymui įvertinti. |120 | Bendrosios aplinkybės Lietuvos vyriausybė norėtų toliau taikyti atvirkštinio apmokestinimo tvarką, kuri šiuo metu taikoma medienos tiekimo sandoriams ir apmokestinamųjų asmenų, kurių atžvilgiu pradėta teisminė bankroto arba restruktūrizavimo procedūra, prekių tiekimo ir paslaugų teikimo sandoriams. Dėl medienos tiekimo sandorių reikia pasakyti, kad Lietuvoje yra daug savo prievolių nevykdančių prekiautojų. Šiame sektoriuje veikiančios įmonės dažniausiai yra smulkūs perpardavėjai ir tarpininkai, kurie dingsta mokesčių administratoriui nesumokėję už patiektas prekes apskaičiuoto mokesčio, o pirkėjams palikę galiojančias sąskaitas faktūras, suteikiančias teisę į PVM atskaitą. Apmokestinamieji asmenys, kurių atžvilgiu pradėta teisminė bankroto arba restruktūrizavimo procedūra, dažnai negali arba nenori mokesčių administratoriui mokėti iš pirkėjų gauto PVM. Tačiau pirkėjas, jeigu jis yra reikalavimus vykdantis prekiautojas, gali sumokėtą PVM įtraukti į atskaitą. Taikant atvirkštinio apmokestinimo tvarką, vidaus sandorių atveju prievolė sumokėti PVM tenka pirkėjui. Taip nukrypstama nuo PVM direktyvos 193 straipsnyje nustatytos bendrosios taisyklės, pagal kurią prievolė sumokėti PVM paprastai tenka apmokestinamajam asmeniui, kuris tiekia prekes arba teikia paslaugas. Pirmą kartą šią priemonę (kuria nukrypta nuo tuo metu galiojusios Šeštosios direktyvos[2], be esminių turinio pakeitimų pakeistos PVM direktyva) leista nustatyti 2006 m. gegužės 15 d. Tarybos sprendimu 2006/388/EB[3]. Iš pradžių aptariamoji priemonė buvo taikoma ir tam tikriems atliekų bei statybos darbų sandoriams. Minėto sprendimo 3 straipsnyje nurodyta, kad leidimo galiojimas baigsis įsigaliojus direktyvai, kuria racionalizuojamos Šeštosios direktyvos 27 straipsnyje (dabar PVM direktyvos 395 straipsnis) numatytos leidžiančios nukrypti nuostatos ir kurioje numatoma speciali apmokestinimo PVM minėtuose sektoriuose tvarka (jei minėta direktyva įsigalios iki 2009 m. gruodžio 31 d.). Leidimo galiojimas baigėsi įsigaliojus vadinamajai Racionalizavimo direktyvai[4], kuria buvo pakeistas Sprendimas 2006/388/EB kaip teisinis atvirkštinio apmokestinimo tvarkos taikymo šiuose dviejuose sektoriuose pagrindas, todėl šiems sektoriams minėtas sprendimas nebetaikomas ir, atitinkamai, jie nebėra priemonės galiojimo pratęsimo prašymo objektas. Komisija pripažįsta, kad padėtis, kuria remiantis buvo nustatyta pirminė leidžianti nukrypti nuostata, nepakito ir kad Lietuva, taikydama ankstesnę leidžiančią nukrypti nuostatą, turėjo galimybę sumažinti PVM slėpimo riziką ir supaprastinti mokesčio rinkimo procedūrą medienos sektoriuje, taip pat apmokestinamųjų asmenų, kurių atžvilgiu pradėta teisminė bankroto arba restruktūrizavimo procedūra, tam tikrų prekių tiekimo arba paslaugų teikimo sandorių atveju. Todėl reikėtų ribotą laiką leisti toliau taikyti leidžiančią nukrypti nuostatą. |130 | Pasiūlymo srityje galiojančios nuostatos Kitoms valstybėms narėms buvo leista taikyti panašias leidžiančias nukrypti nuostatas, susijusias su PVM direktyvos 193 straipsniu. |141 | Derėjimas su kitomis Europos Sąjungos politikos sritimis ir tikslais Netaikoma. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |219 | Netaikoma. |Tiriamųjų duomenų rinkimas ir naudojimas |229 | Nepriklausomo tyrimo neprireikė. |230 | Poveikio vertinimas Sprendimo pasiūlymu siekiama supaprastinti mokesčio rinkimo tvarką ir kovoti su galimu PVM slėpimu ir vengimu, todėl jis gali turėti teigiamą ekonominį poveikį. Poveikis bet kuriuo atveju bus ribotas dėl siauros leidžiančios nukrypti nuostatos taikymo srities. |TEISINIAI PASIūLYMO ASPEKTAI |305 | Siūlomų veiksmų santrauka Leidimas Lietuvai toliau taikyti priemonę, kuria nukrypstama nuo PVM direktyvos 193 straipsnio nuostatų, susijusių su atvirkštinio apmokestinimo tvarkos taikymu medienos tiekimo sandoriams ir įmonių, kurių atžvilgiu pradėta teisminė bankroto arba restruktūrizavimo procedūra, prekių tiekimo ir paslaugų teikimo sandoriams. |310 | Teisinis pagrindas PVM direktyvos 395 straipsnis. |329 | Subsidiarumo principas Remiantis PVM direktyvos 395 straipsniu, valstybė narė, pageidaujanti pradėti taikyti nuo minėtos direktyvos nukrypstančias priemones, privalo gauti Tarybos leidimą, kuris suteikiamas Tarybos sprendimu. Todėl pasiūlymas atitinka subsidiarumo principą. |Proporcingumo principas Pasiūlymas atitinka proporcingumo principą dėl toliau nurodytos (-ų) priežasties (-čių). |331 | Šis sprendimas susijęs su valstybei narei jos pačios prašymu suteiktu leidimu ir nėra privalomas. |332 | Atsižvelgiant į ribotą šios leidžiančios nukrypti priemonės taikymo sritį, specialioji priemonė yra proporcinga siekiamam tikslui. |Pasirinkta priemonė |341 | Pagal PVM direktyvos 395 straipsnį nukrypti nuo įprastinių PVM taisyklių galima tik Komisijos pasiūlymu vieningai leidus Tarybai. Be to, Tarybos sprendimas yra tinkamiausia priemonė, nes jis gali būti skirtas atskiroms valstybėms narėms. |POVEIKIS BIUDžETUI |409 | Pasiūlymas neturi poveikio Bendrijos biudžetui. |PAPILDOMA INFORMACIJA |Persvarstymo, keitimo, laikino galiojimo sąlyga |533 | Pasiūlyme numatyta laikino galiojimo sąlyga. |PasiūlymasTARYBOS SPRENDIMASleisti Lietuvos Respublikai toliau taikyti priemonę, kuria nukrypstama nuo Tarybos direktyvos 2006/112/EB dėl pridėtinės vertės mokesčio bendros sistemos 193 straipsnio(Tekstas autentiškas tik lietuvių kalba)EUROPOS SĄJUNGOS TARYBA,atsižvelgdama į Europos Sąjungos sutartį ir į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[5], ypač į jos 395 straipsnio 1 dalį,atsižvelgdama į Komisijos pasiūlymą,kadangi:1.  Raštu, kurį Komisijos generalinis sekretoriatas užregistravo 2009 m. rugsėjo 9 d., Lietuva paprašė leisti toliau taikyti priemonę, kuria nukrypstama nuo Direktyvos 2006/112/EB nuostatų, kuriomis nustatomas asmuo, kuriam tenka prievolė mokesčių administratoriui sumokėti pridėtinės vertės mokestį (PVM).2.  Remdamasi Direktyvos 2006/112/EB 395 straipsnio 2 dalimi, Komisija 2009 m. spalio 27 d. raštu pranešė kitoms valstybėms narėms apie Lietuvos prašymą. 2009 m. spalio 29 d. raštu Komisija pranešė Lietuvai, kad turi visą informaciją, kuri, Komisijos nuomone, yra būtina prašymui įvertinti.3.  Šia priemone siekiama nustatyti, kad prievolė sumokėti PVM, mokėtiną už apmokestinamųjų asmenų, kurių atžvilgiu pradėta teisminė bankroto arba restruktūrizavimo procedūra, prekių tiekimo arba paslaugų teikimo sandorius, taip pat už medienos tiekimo sandorius, ir toliau tektų tų prekių ar paslaugų gavėjui.4.  Dažnai apmokestinamieji asmenys, kurių atžvilgiu pradėta teisminė bankroto arba restruktūrizavimo procedūra, dėl finansinių sunkumų negali mokesčių administratoriui sumokėti PVM, apskaičiuoto už jų tiekiamas prekes ar teikiamas paslaugas. Tačiau tų prekių ar paslaugų gavėjas, jeigu tai teisę į atskaitą turintis apmokestinamasis asmuo, gali atskaityti PVM net ir tuo atveju, kai prekių tiekėjas ar paslaugų teikėjas jo nesumoka mokesčių administratoriui.5.  Lietuva medienos sektoriuje susiduria su problemomis, kurių kyla dėl medienos rinkos ir joje veikiančių įmonių pobūdžio: šioje rinkoje dominuoja mažos bendrovės (dažniausiai perpardavėjai ir tarpininkai), kurias mokesčių administratoriui sunku kontroliuoti. Dažniausiai mokesčiai slepiami taip: įmonė už tiekiamas prekes išrašo sąskaitą faktūrą ir dingsta nesumokėjusi mokesčių, tačiau pirkėjui palieka galiojančią sąskaitą faktūrą, suteikiančią jam teisę į PVM atskaitą.6.  Nustačius, kad pirmiau minėtais atvejais asmuo, kuriam tenka prievolė sumokėti PVM, yra prekių ar paslaugų gavėjas (jeigu tai apmokestinamasis asmuo), leidžiančia nukrypti nuostata panaikinami PVM surinkimo sunkumai ir nedaromas poveikis mokėtino mokesčio sumai. Taip sudaromos galimybės supaprastinti mokesčių administratoriaus darbą renkant mokesčius ir užkirsti kelią tam tikrų rūšių mokesčių slėpimui ir vengimui. Priemone nukrypstama nuo Direktyvos 2006/112/EB 193 straipsnio, kuriame nustatyta, kad prievolė sumokėti PVM paprastai tenka prekes tiekiančiam arba paslaugas teikiančiam apmokestinamajam asmeniui.7.  Anksčiau aptariamąją priemonę leista nustatyti Tarybos sprendimu 2006/388/EB[6] remiantis tuo metu galiojusia Šeštąja Tarybos direktyva 77/388/EB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas[7].8.  Komisija pripažįsta, kad esamą aptariamos priemonės taikymą pateisinanti teisinė ir faktinė padėtis nepasikeitė. Todėl reikėtų ribotą laiką leisti Lietuvai toliau taikyti minėtą priemonę.9.  Ši leidžianti nukrypti nuostata neturės neigiamos įtakos Bendrijos nuosaviems ištekliams, gaunamiems iš PVM,PRIĖMĖ ŠĮ SPRENDIMĄ:1 straipsnisNukrypstant nuo Direktyvos 2006/112/EB 193 straipsnio, Lietuvai toliau leidžiama nustatyti, kad toliau nurodytais atvejais prievolė sumokėti PVM tenka apmokestinamajam asmeniui, kuriam tiekiamos prekės ar teikiamos paslaugos:1) kai prekes tiekia ar paslaugas teikia apmokestinamasis asmuo, kurio atžvilgiu pradėta teisminė bankroto arba restruktūrizavimo procedūra;2) kai tiekiama mediena.2 straipsnisŠis sprendimas nustoja galioti 2012 m. gruodžio 31 d.3 straipsnisŠis sprendimas skirtas Lietuvos Respublikai.Priimta BriuselyjeTarybos varduPirmininkas [1] OL L 347, 2006 12 11, p. 1.[2] 1977 m. gegužės 17 d. Tarybos direktyva 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas (OL L 145, 1977 6 13).[3] OL L 150, 2006 6 3, p. 13.[4] 2006 m. liepos 24 d. Tarybos direktyva 2006/69/EB, iš dalies keičianti Direktyvos 77/388/EEB nuostatas, susijusias su tam tikromis priemonėmis, kuriomis siekiama supaprastinti apmokestinimo pridėtinės vertės mokesčiu tvarką ir padėti užkirsti kelią mokesčių slėpimui ar vengimui, bei panaikinanti tam tikrus sprendimus dėl leidžiančių nukrypti nuostatų (OL L 221, 2006 8 12, p. 9).[5] OL L 347, 2006 12 11, p. 1.[6] OL L 150, 2006 6 3, p. 13.[7] OL L 145, 1977 6 13, p. 1.


               EUROPOS KOMISIJA
            Briuselis, 2015 12 16
            COM(2015) 653 final
            2015/0297(NLE)
            Pasiūlymas
            TARYBOS SPRENDIMAS
            kuriuo įpareigojama pasirašyti Europos Sąjungos ir Kinijos Liaudies Respublikos susitarimą pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindas ir tikslai

               Į Europos Sąjungą įstojus Kroatijos Respublikai, išsiplėtė ES muitų sąjunga. Todėl Europos Sąjunga pagal Pasaulio prekybos organizacijos (PPO) taisykles (GATT 1994 XXIV straipsnio 6 dalis) įpareigota pradėti derybas su PPO narėmis, turinčiomis derybų teisę dėl Kroatijos muitų tarifų sąrašo, kad galiausiai būtų susitarta dėl kompensacinio sureguliavimo. Toks sureguliavimas privalomas, jei patvirtinus ES išorės muitų tarifų režimą muitų tarifai padidėja, palyginti su muitais, dėl kurių stojančioji šalis įsipareigojo PPO.

               2013 m. liepos 15 d. Taryba įgaliojo Komisiją pradėti derybas pagal GATT 1994 XXIV straipsnio 6 dalį. Komisija derėjosi su derybų teisę turinčiomis PPO narėmis dėl konkrečių nuolaidų panaikinimo, susijusio su Kroatijos Respublikos sąrašo panaikinimu jai stojant į Europos Sąjungą.

               Po derybų su Kinijos Liaudies Respublika buvo parengtas ir 2015 m. spalio 7 d. Briuselyje parafuotas Susitarimo pasikeičiant laiškais (toliau – Susitarimas) projektas. Todėl Europos Komisija siūlo Tarybai įgalioti pasirašyti Susitarimą.

               •Derėjimas su galiojančiomis šios politikos srities nuostatomis

                  Pasiūlymas dera su ES praktika po ankstesnių ES plėtros etapų.

               •Derėjimas su kitomis Sąjungos politikos sritimis

                  Pasiūlymas atitinka ES praktiką, kuri dera su ES išorės veiksmais, pramonės ir žemės ūkio politika.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Sutarties dėl Europos Sąjungos veikimo (SESV) 207 straipsnis kartu su SESV 218 straipsnio 5 dalimi dėl tarptautinių susitarimų pasirašymo.

               •Subsidiarumo principas (neišimtinei kompetencijai)

               Pasiūlymas priklauso Sąjungos išimtinei kompetencijai, kaip nurodyta Sutarties dėl Europos Sąjungos veikimo 3 straipsnio 1 dalies e punkte. Todėl subsidiarumo principas netaikomas.

               •Proporcingumas

               Kroatijos nuolaidų panaikinimas padarė poveikį Kinijos Liaudies Respublikai. Kompensacinis sureguliavimas neviršija susijusių Kinijos teisių. Pasiūlymas atitinka proporcingumo principą.

               •Priemonės pasirinkimas

               Pagal SESV 218 straipsnio 5 dalį reikia Tarybos sprendimo įgalioti pasirašyti Susitarimą.

               3.KONSULTACIJOS SU SUINTERESUOTOSIOMIS ŠALIMIS

               •Konsultacijos su suinteresuotosiomis šalimis

                  Su Taryba (Prekybos politikos komitetu) reguliariai konsultuotasi dėl derybų turinio ir eigos. Europos Parlamentui (Tarptautinės prekybos komitetui) pateikta informacija.

               4.POVEIKIS BIUDŽETUI

                  Žr. finansinę pažymą.

               5.KITI ASPEKTAI

               •Įgyvendinimo planai

               Komisija siūlo Tarybai, kad Susitarimas pasikeičiant laiškais su Kinijos Liaudies Respublika būtų pasirašytas Sąjungos vardu. Kartu Tarybai pateikiamas atskiras pasiūlymas sudaryti Susitarimą.

               Šio Susitarimo nuostatos dėl pramoninių prekių turės būti įtrauktos į 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą, pagal to reglamento 9 straipsnį priimant Komisijos įgyvendinimo reglamentą, kuriuo iš dalies keičiamas tas priedas, kad būtų sumažintos Bendrojo muitų tarifo konvencinės muito normos, kaip nurodyta toliau:

               –dėl 6404 19 90 tarifų eilutės (avalynė su išoriniais padais iš gumos arba plastikų, kita): sumažinti dabartinę privalomą ES muito normą nuo17 proc. iki 16,9 proc.;

               –dėl 8415 10 90 tarifų eilutės (languose arba sienose sumontuoti oro kondicionavimo įrenginiai „modulinės sistemos“): sumažinti dabartinę privalomą ES muito normą nuo 2,7 proc. iki 2,5 proc.

               Dėl žemės ūkio kvotų padidinimo Komisija priims įgyvendinimo reglamentą, kad būtų leista pradėti naudoti toliau nurodytas kvotas ir būtų nustatyta jų administravimo tvarka pagal Reglamento, kuriuo nustatomas bendras žemės ūkio produktų rinkų organizavimas (Reglamento (ES) Nr. 1308/2013), 187 straipsnio a dalį:

               –dėl 0703 20 00 tarifų eilutės: 2 150 tonų padidinti Kinijos Liaudies Respublikai skirtą ES tarifinę kvotą česnakams, toliau taikant šiai kvotai 9,6 proc. muito normą;

               –650 tonų padidinti Kinijos Liaudies Respublikai skirtą ES tarifinę kvotą paruoštiems, konservuotiems arba konservuotiems neilgam saugojimui Agaricus genties pievagrybiams, toliau taikant šiai kvotai dabartinę muito normą.

               Šios įgyvendinimo priemonės rengiamos kartu su šiuo pasiūlymu.

               2015/0297 (NLE)

               Pasiūlymas

               TARYBOS SPRENDIMAS

               kuriuo įpareigojama pasirašyti Europos Sąjungos ir Kinijos Liaudies Respublikos susitarimą pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,

               atsižvelgdama į Europos Komisijos pasiūlymą,

               kadangi:

               (1)2013 m. liepos 15 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį, į Europos Sąjungą stojant Kroatijos Respublikai;

               (2)derybas vedė Komisija, laikydamasi Tarybos pateiktų derybinių nurodymų;

               (3)pabaigus šias derybas 2015 m. spalio 7 d. parafuotas Europos Sąjungos ir Kinijos Liaudies Respublikos susitarimas pasikeičiant laiškais pagal GATT 1994 XXIV straipsnio 6 dalį ir XXVIII straipsnį dėl nuolaidų pakeitimų Kroatijos Respublikos sąraše jai stojant į Europos Sąjungą;

               (4)Susitarimas turėtų būti pasirašytas Europos Sąjungos vardu su sąlyga, kad jis bus sudarytas vėliau,

               PRIĖMĖ ŠĮ SPRENDIMĄ:

               1 straipsnis

               Europos Sąjungos ir Kinijos Liaudies Respublikos susitarimo pagal GATT 1994 XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą pasirašymas yra patvirtinamas Europos Sąjungos vardu su sąlyga, kad minėtas susitarimas bus sudarytas.

               Šio Susitarimo tekstas pridedamas prie šio sprendimo.

               2 straipsnis

               Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

               3 straipsnis

               Šis sprendimas įsigalioja jo priėmimo dieną.

               Šis sprendimas skelbiamas Europos Sąjungos oficialiajame leidinyje.

               Priimta Briuselyje

                     Tarybos vardu

                     Pirmininkas

                        FINANSINĖ PAŽYMA

                        DATA 2015 10 16

                        1.

                        BIUDŽETO IŠLAIDŲ KATEGORIJA
                           12 skyrius. Muitai ir kiti mokesčiai

                        2.

                        PAVADINIMAS
                           Tarybos sprendimo, kuriuo įpareigojama pasirašyti Europos Sąjungos ir Kinijos Liaudies Respublikos susitarimą pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą, pasiūlymas

                        3.

                        TEISINIS PAGRINDAS
                           Sutartis dėl Europos Sąjungos veikimo, ypač jos 207 ir 218 straipsniai.

                        4.

                        TIKSLAI
                           Suteikti įgaliojimus pasirašyti Europos Sąjungos ir Kinijos Liaudies Respublikos susitarimą pasikeičiant laiškais.

                        5.

                        FINANSINIS POVEIKIS

                        EINAMIEJI FINANSINIAI METAI (2015 m.)
                           (mln. EUR)

                        ATEINANTYS FINANSINIAI METAI (2016 m.) (mln. EUR)

                         2017 FINANSINIAI METAI

                        (mln. EUR)

                        5.0

                        IŠLAIDOS
                           -
                              IŠ ES BIUDŽETO
                           (GRĄŽINAMOSIOS IŠMOKOS IR (ARBA) INTERVENCIJOS)
                           -
                              NACIONALINIŲ INSTITUCIJŲ
                           -
                              KITOS

                           -

                           -

                           -

                        5.1

                        ĮPLAUKOS

                        -
                              ES NUOSAVI IŠTEKLIAI
                           (MOKESČIAI IR (ARBA) MUITAI)

                        -
                              NACIONALINĖS

                        -

                        - 2,45

                        - 4,9

                        5.0.1

                        NUMATOMOS IŠLAIDOS

                        5.1.1

                        NUMATOMOS ĮPLAUKOS

                        -

                        -

                        -

                        5.2

                        APSKAIČIAVIMO METODAS -

                        6.0

                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ?

                        NE

                        6.1

                        AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ?

                        NE

                        6.2

                        AR REIKĖS PAPILDOMO BIUDŽETO?

                        NE

                        6.3

                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?

                        NE

                        PASTABOS

                        Į Europos Sąjungą įstojus Kroatijos Respublikai, išsiplėtė Europos Sąjungos muitų sąjunga. Todėl Europos Sąjunga pagal PPO taisykles (GATT 1994 XXIV straipsnio 6 dalį) įpareigota pradėti derybas su PPO narėmis, turinčiomis derybų teisę dėl bet kurios stojančiosios šalies sąrašo, kad būtų susitarta dėl kompensacinio sureguliavimo. Po derybų su Kinijos Liaudies Respublika sudarytas šis Susitarimas, kuriuo nustatoma, kad:

                        – padidinta Kinijai skirta česnakų ir pievagrybių tarifinė kvota,
                           – 0,1 proc. punkto sumažintas ES muitų tarifas prie 6404 19 90 tarifų eilutės priskirtai avalynei,
                           – 0,2 proc. punkto sumažintas ES muitų tarifas prie 8415 10 90 tarifų eilutės priskirtiems oro kondicionavimo įrenginiams.
                           Numatoma, kad šios priemonės įsigalios 2016 m. antroje pusėje.

    ---documentbreak---

               EUROPOS KOMISIJA
            Briuselis, 2015 12 16
            COM(2015) 653 final
            PRIEDAS
            prie
            pasiūlymo dėl Tarybos sprendimo
            kuriuo įpareigojama pasirašyti Europos Sąjungos ir Kinijos Liaudies Respublikos susitarimą pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą

               SUSITARIMAS PASIKEIČIANT LAIŠKAIS

               Europos Sąjungos ir Kinijos Liaudies Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą

               A. Europos Sąjungos laiškas

               […], […]

               Gerb. pone (-ia),

               Po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą, turiu garbės pasiūlyti:

               Europos Sąjunga į savo 28 ES valstybių narių muitų teritorijoje galiojantį sąrašą įtraukia šias 27 ES valstybių narių sąrašuose nustatytas nuolaidas ir jų pakeitimus:

               dėl 0703 20 00 tarifų eilutės: 2 150 tonų padidinti Kinijos Liaudies Respublikai skirtą ES tarifinę kvotą česnakams, toliau taikant šiai kvotai 9,6 proc. muito normą;

               650 tonų (grynojo sausojo svorio) padidinti Kinijos Liaudies Respublikai skirtą ES tarifinę kvotą paruoštiems, konservuotiems arba konservuotiems neilgam saugojimui Agaricus genties pievagrybiams:

               tarifų eilutė 0711 51 00 (muito norma viršijant kvotą – 9,6+191 EUR/100 kg/net eda), muito norma šiai kvotai – 12 proc.;

               tarifų eilutė 2003 10 20 (muito norma viršijant kvotą – 18,4+191 EUR/100 kg/net eda), muito norma šiai kvotai – 23 proc.;

               tarifų eilutė 2003 10 30 (muito norma viršijant kvotą – 18,4+222 EUR/100 kg/net eda), muito norma šiai kvotai – 23 proc.;

               dėl 6404 19 90 tarifų eilutės (avalynė su išoriniais padais iš gumos arba plastikų, kita): sumažinti dabartinę privalomą ES muito normą nuo 17 proc. iki 16,9 proc.;

               dėl 8415 10 90 tarifų eilutės (languose arba sienose sumontuoti oro kondicionavimo įrenginiai „modulinės sistemos“): sumažinti dabartinę privalomą ES muito normą nuo 2,7 proc. iki 2,5 proc.

               Europos Sąjunga ir Kinijos Liaudies Respublika viena kitai praneša atlikusios savo vidaus procedūras, būtinas Susitarimui įsigalioti. Šis Susitarimas įsigalioja praėjus 14 dienų po paskutinio pranešimo gavimo.

               Būčiau dėkingas, jei galėtumėte patvirtinti, kad Jūsų vyriausybė pritaria šio laiško turiniui. Tokiu atveju šis laiškas ir Jūsų patvirtinimas sudarys Europos Sąjungos ir Kinijos Liaudies Respublikos susitarimą pasikeičiant laiškais.

               Su didžia pagarba

               Europos Sąjungos vardu

               B. Kinijos Liaudies Respublikos laiškas

               […], […]

               Gerb. pone (-ia),

               Turiu garbės pranešti, kad gavau Jūsų […] d. laišką, kuriame rašoma:

               „Po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą, turiu garbės pasiūlyti:

               Europos Sąjunga į savo 28 ES valstybių narių muitų teritorijoje galiojantį sąrašą įtraukia šias 27 ES valstybių narių sąrašuose nustatytas nuolaidas ir jų pakeitimus:

               dėl 0703 20 00 tarifų eilutės: 2 150 tonų padidinti Kinijos Liaudies Respublikai skirtą ES tarifinę kvotą česnakams, toliau taikant šiai kvotai 9,6 proc. muito normą;

               650 tonų (grynojo sausojo svorio) padidinti Kinijos Liaudies Respublikai skirtą ES tarifinę kvotą paruoštiems, konservuotiems arba konservuotiems neilgam saugojimui Agaricus genties pievagrybiams:

               tarifų eilutė 0711 51 00 (muito norma viršijant kvotą – 9,6+191 EUR/100 kg/net eda), muito norma šiai kvotai – 12 proc.;

               tarifų eilutė 2003 10 20 (muito norma viršijant kvotą – 18,4+191 EUR/100 kg/net eda), muito norma šiai kvotai – 23 proc.;

               tarifų eilutė 2003 10 30 (muito norma viršijant kvotą – 18,4+222 EUR/100 kg/net eda), muito norma šiai kvotai – 23 proc.;

               dėl 6404 19 90 tarifų eilutės (avalynė su išoriniais padais iš gumos arba plastikų, kita): sumažinti dabartinę privalomą ES muito normą nuo 17 proc. iki 16,9 proc.;

               dėl 8415 10 90 tarifų eilutės (languose arba sienose sumontuoti oro kondicionavimo įrenginiai „modulinės sistemos“): sumažinti dabartinę privalomą ES muito normą nuo 2,7 proc. iki 2,5 proc.

               Europos Sąjunga ir Kinijos Liaudies Respublika viena kitai praneša atlikusios savo vidaus procedūras, būtinas Susitarimui įsigalioti. Šis Susitarimas įsigalioja praėjus 14 dienų po paskutinio pranešimo gavimo.

               Būčiau dėkingas, jei galėtumėte patvirtinti, kad Jūsų vyriausybė pritaria šio laiško turiniui. Tokiu atveju šis laiškas ir Jūsų patvirtinimas sudarys Europos Sąjungos ir Kinijos Liaudies Respublikos susitarimą pasikeičiant laiškais.“

               Turiu garbės pranešti, kad mano vyriausybė pritaria šiam laiškui.

               Kinijos Liaudies Respublikos vardu


Svarbus teisinis pranešimas

|

52006PC0731

Pasiūlymas Tarybos sprendimas dėl specialių darnaus vystymosi ir gero valdymo skatinamųjų priemonių taikymo Salvadoro Respublikai po 2007 m. sausio 1 d.  /* KOM/2006/0731 galutinis - ACC 2006/0237 */

	[pic] | EUROPOS BENDRIJŲ KOMISIJA |Briuselis, 29.11.2006KOM(2006) 731 galutinis2006/0237 (ACC)KOMISIJOS ATASKAITA TARYBAIKomisijos ataskaita Tarybai dėl Salvadoro prisiimtų įsipareigojimų pagal Tarybos reglamento Nr. 980/2005 dėl bendrųjų tarifų lengvatų sistemos taikymo 9 straipsnio 2 dalį laikymosiPasiūlymasTARYBOS SPRENDIMASdėl specialių darnaus vystymosi ir gero valdymo skatinamųjų priemonių taikymo Salvadoro Respublikai po 2007 m. sausio 1 d.(pateikta Komisijos)KOMISIJOS ATASKAITA TARYBAIKomisijos ataskaita Tarybai dėl Salvadoro prisiimtų įsipareigojimų pagal Tarybos reglamento Nr. 980/2005 dėl bendrųjų tarifų lengvatų sistemos taikymo 9 straipsnio 2 dalį laikymosi1. Ataskaita yra parengta pagal 2005 m. birželio 27 d. Tarybos reglamento Nr. 980/2005 dėl bendrųjų tarifų lengvatų sistemos taikymo[1] (toliau – BLS reglamentas) 9 straipsnio 2 dalies paskutinę pastraipą.Bendroji informacija2. Pagal BLS reglamento 10 ir 30 straipsnį Salvadoro Respublika (toliau – Salvadoras) nuo 2005 m. liepos 1 d. buvo laikinai priimta kaip šalis, kuriai taikomos specialios darnaus vystymosi ir gero valdymo skatinamosios priemonės (toliau – specialios skatinamosios priemonės), nurodytos BLS reglamento 2 skirsnyje.Vadovaudamasis BLS reglamento 10 straipsnio 3 dalimi, 2005 m. spalio 24 d. Salvadoras Komisijai pateikė prašymą iki 2008 m. gruodžio 31 d. jam taikyti specialias skatinamąsias priemones. Salvadoro pateiktame prašyme buvo pateikti įrodymai, kad buvo ratifikuotos BLS reglamento III priede nurodytos 24 konvencijos, teisės aktai ir priemonės, skirti veiksmingai įgyvendinti Salvadoro ratifikuotų konvencijų nuostatas, bei šalies įsipareigojimas neprieštarauti ir visiškai laikytis atitinkamose konvencijose ir kituose atitinkamuose dokumentuose[2] numatytų stebėsenos ir peržiūros mechanizmo. Tačiau pateikdamas prašymą, Salvadoras, vadovaudamasis BLS reglamento 9 straipsnio 2 dalimi, nurodė, kad šalies Konstitucija prieštarauja TDO konvencijų Nr. 87 (dėl laisvės burtis į asociacijas ir teisės į organizavimą apsaugos) ir Nr. 98 (dėl teisės organizuoti ir teisės į kolektyvines derybas principų taikymo) nuostatoms. Vis dėlto, kaip reikalaujama BLS reglamento 9 straipsnio 2 dalyje, Salvadoras įsipareigojo šias dvi konvencijas pasirašyti ir ratifikuoti iki 2006 m. pabaigos.Atlikus išsamią Salvadoro prašymo, pateiktų įrodymų ir prisiimto įsipareigojimo analizę, Komisija 2005 m. gruodžio 21 d. sprendimu[3] Salvadorą įtraukė į galutinį sąrašą šalių, kurioms nuo 2006 m. sausio 1 d. iki 2008 m. gruodžio 31 d. bus taikomos specialios darnaus vystymosi ir gero valdymo skatinamosios priemonės.Dabartinė padėtis3. Pagal BLS direktyvos 9 straipsnio 2 dalį Taryba turi nuspręsti, ar Salvadorui po 2007 m. sausio 1 d. toliau taikyti specialias skatinamąsias priemones, atsižvelgdama į Komisijos ataskaitą apie tai, kaip Salvadoras laikosi savo įsipareigojimų iki 2006 m. pabaigos pasirašyti ir ratifikuoti abi pirmiau minėtas TDO konvencijas.4. Komisija sužinojo, kad Salvadoras 2006 m. rugpjūčio 24 d. vieningai ratifikavo TDO konvencijas Nr. 87 ir Nr. 98. Tuomet Salvadoro vyriausybė 2006 m. rugsėjo 6 d. oficialiai deponavo ratifikuotas konvencijas Ženevoje įsikūrusioje TDO būstinėje. Todėl BLS reglamento 9 straipsnio 2 dalies b punkte nustatytos sąlygos yra įvykdytos.5. Be to, kaip nurodyta BLS reglamento 9 straipsnio 1 dalies d punkte, 2006 m. spalio 24 d. Salvadoras įsipareigojo toliau taikyti abi ratifikuotas TDO konvencijas ir būsimus jas įgyvendinančius teisės aktus bei priemones. Salvadoras taip pat pritarė, kad būtų vykdoma reguliari įgyvendinimo priemonių stebėsena ir peržiūra atsižvelgiant į abiejų ratifikuotų konvencijų nuostatas.Todėl, atsižvelgdama į tai, kas išdėstyta pirmiau, ir į BLS reglamento 9 straipsnio 2 dalį, Komisija siūlo Tarybai pritarti, kad Salvadorui būtų toliau taikomos specialios skatinamosios priemonės.Komisija ketina prižiūrėti, kad Salvadoras veiksmingai įgyvendintų abi TDO konvencijas ir prireikus taikyti BLS reglamento 16 straipsnyje nustatytas priemones, kuriomis remiantis galima laikinai nutraukti specialių skatinamųjų priemonių taikymą. Tęsdama pirmiau minėtą priežiūrą, Komisija paragins Salvadorą glaudžiai bendradarbiauti su TDO, siekiant užtikrinti, kad konvencijos būtų veiksmingai ir tinkamai įgyvendinamos.6. Prie šios ataskaitos pridedamas Tarybos sprendimo projektas.AIŠKINAMASIS MEMORANDUMAS1. 2005 m. gruodžio 21 d., išanalizavusi 2005 m. spalio 24 d. Salvadoro Respublikos pateiktą prašymą, Komisija nusprendė[4] Salvadorą įtraukti į galutinį sąrašą šalių, kurioms taikomos specialios darnaus vystymosi ir gero valdymo skatinamosios priemonės (toliau – specialios skatinamosios priemonės) pagal 2005 m. birželio 27 d. Tarybos reglamento (EB) Nr. 980/2005 dėl bendrųjų tarifų lengvatų sistemos taikymo[5] (toliau – BLS reglamentas) 9, 10 ir 11 straipsnius.2. Salvadoras buvo vienintelė šalis nurodžiusi, kaip nurodyta BLS reglamento 9 straipsnio 2 dalies b punkte, kad šalies Konstitucija prieštarauja TDO konvencijų Nr. 87 (dėl laisvės burtis į asociacijas ir teisės į organizavimą apsaugos) ir Nr. 98 (dėl teisės organizuoti ir teisės į kolektyvines derybas principų taikymo) nuostatoms. Abi konvencijos yra išvardytos BLS reglamento III priedo A dalyje, kurioje reikalaujama ratifikuoti ir veiksmingai įgyvendinti keletą pagrindinių JT/TDO konvencijų dėl žmogaus teisių ir darbo teisių, kad šaliai galėtų būti taikomos papildomos tarifų lengvatos.3. Atsižvelgdama į visas atitinkamas BLS reglamento nuostatas, ypač į 9 straipsnio 2 dalies b punkto nuostatas, pagal kurias specialias skatinamąsias priemones galima taikyti šaliai, kuri neratifikavo ir veiksmingai neįgyvendino daugiausia dviejų iš šešiolikos III priedo A dalyje išvardytų konvencijų su sąlyga, kad atitinkama šalis formaliai įsipareigojo pasirašyti ir ratifikuoti bet kurią trūkstamą konvenciją ne vėliau kaip 2006 m. gruodžio 31 d. , Komisija daro išvadą, kad Salvadoro Respublika įvykdė BLS reglamente nurodytus įsipareigojimus.4. Dėl šios priežasties Komisija ragina Tarybą pritarti, kad po 2007 m. sausio 1 d. Salvadorui būtų toliau taikomos specialios skatinamosios priemonės, priimant pridedamą sprendimo projektą.2006/0237 (ACC)PasiūlymasTARYBOS SPRENDIMASdėl specialių darnaus vystymosi ir gero valdymo skatinamųjų priemonių taikymo Salvadoro Respublikai po 2007 m. sausio 1 d.EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį,atsižvelgdama į Tarybos reglamentą (EB) Nr. 980/2005 dėl bendrųjų tarifų lengvatų sistemos taikymo[6], ypač į jo 9 straipsnio 2 dalį,atsižvelgdama į Komisijos pasiūlymą,kadangi:(1) Komisijos sprendimu 2005/924/EB[7] Salvadoras 2006 m. sausio 1 d. – 2008 m. gruodžio 31 d. laikotarpiui buvo įtrauktas į besivystančių šalių, kurioms taikomos Reglamente (EB) Nr. 980/2005 nustatytos specialios darnaus vystymosi ir gero valdymo skatinamosios priemonės, sąrašą.(2) Pagal Reglamento Nr. 980/2005 9 straipsnio 2 dalies paskutinę pastraipą specialios skatinamosios priemonės po 2007 m. sausio 1 d. toliau gali būti taikomos šalims, nurodžiusioms konstitucijos nuostatas, varžančias bent dviejų iš šešiolikos Reglamento (EB) Nr. 980/2005 III priedo A dalyje išvardytų konvencijų ratifikavimą, Tarybai priėmus sprendimą.(3) Pagal Reglamento (EB) Nr. 980/2005 9 straipsnio 2 dalį Komisija Tarybai pateikė ataskaitą, kurioje daroma išvada, kad Salvadoras laikėsi pirmiau minėto reglamento 9 straipsnyje nustatytų įsipareigojimų ir siūloma po 2007 m. sausio 1 d. toliau taikyti specialias skatinamąsias priemones,PRIĖMĖ ŠĮ SPRENDIMĄ:Vienintelis straipsnisNuo 2007 m. sausio mėn. 1 d. iki 2008 m. gruodžio 31 d. Salvadoro Respublikai bus toliau taikoma speciali darnaus vystymosi ir gero valdymo skatinamoji priemonė, nustatyta Reglamente (EB) Nr. 980/2005.Šis sprendimas skirtas valstybėms narėms.Priimta Briuselyje, […]Tarybos varduPirmininkas[…] [1] OL L 169, 2005 6 30, p. 1.[2] Salvadoras taip pat įsipareigojo pagal BLS reglamento 9 straipsnio 1 dalies d punktą.[3] OL L 337, 2005 12 22, p. 50[4] OL L 337, 2005 12 22, p. 50.[5] OL L 169, 2005 6 30, p. 1.[6] OL L 169, 2005 6 30, p. 1.[7] OL L 337, 2005 12 22, p. 50.


               EUROPOS KOMISIJA
            Briuselis, 2016 03 03
            COM(2016) 94 final
            2016/0057(NLE)
            Pasiūlymas
            TARYBOS SPRENDIMAS
            kuriuo įgaliojama pasirašyti Europos Sąjungos ir Urugvajaus Rytų Respublikos susitarimą pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindas ir tikslai

               Į Europos Sąjungą įstojus Kroatijos Respublikai, išsiplėtė ES muitų sąjunga. Todėl Europos Sąjunga pagal Pasaulio prekybos organizacijos (PPO) taisykles (GATT 1994 XXIV straipsnio 6 dalis) buvo įpareigota pradėti derybas su PPO narėmis, turinčiomis derybų teisę dėl Kroatijos muitų tarifų sąrašo, kad galiausiai būtų susitarta dėl kompensacinio sureguliavimo. Toks sureguliavimas privalomas, jei patvirtinus ES išorės muitų tarifų režimą muitų tarifai padidėja, palyginti su muitais, dėl kurių stojančioji šalis įsipareigojo PPO.

               2013 m. liepos 15 d. Taryba įgaliojo Komisiją pradėti derybas pagal GATT 1994 XXIV straipsnio 6 dalį. Komisija derėjosi su derybų teisę turinčiomis PPO narėmis dėl konkrečių nuolaidų panaikinimo, susijusio su Kroatijos Respublikos sąrašo panaikinimu jai stojant į Europos Sąjungą.

               Po derybų su Urugvajaus Rytų Respublika buvo parengtas ir 2015 m. gruodžio 18 d. Nairobyje parafuotas Susitarimo pasikeičiant laiškais (toliau – Susitarimas) projektas. Todėl Europos Komisija siūlo Tarybai įgalioti pasirašyti Susitarimą.

               •Derėjimas su galiojančiomis šios politikos srities nuostatomis

                  Pasiūlymas dera su ES praktika po ankstesnių ES plėtros etapų.

               •Derėjimas su kitomis Sąjungos politikos sritimis

                  Pasiūlymas atitinka ES praktiką, kuri dera su ES išorės veiksmais ir žemės ūkio politika.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Sutarties dėl Europos Sąjungos veikimo (SESV) 207 straipsnis kartu su SESV 218 straipsnio 5 dalimi dėl tarptautinių susitarimų pasirašymo.

               •Subsidiarumo principas (neišimtinei kompetencijai)

               Pasiūlymas priklauso Sąjungos išimtinei kompetencijai, kaip nurodyta Sutarties dėl Europos Sąjungos veikimo 3 straipsnio 1 dalies e punkte. Todėl subsidiarumo principas netaikomas.

               •Proporcingumas

               Kroatijos nuolaidų panaikinimas padarė poveikį Urugvajaus Rytų Respublikai. Kompensacinis sureguliavimas neviršija susijusių Urugvajaus teisių. Pasiūlymas atitinka proporcingumo principą.

               •Priemonės pasirinkimas

               Pagal SESV 218 straipsnio 5 dalį reikia Tarybos sprendimo įgalioti pasirašyti Susitarimą.

               3.KONSULTACIJOS SU SUINTERESUOTOSIOMIS ŠALIMIS

               •Konsultacijos su suinteresuotosiomis šalimis

                  Su Taryba (Prekybos politikos komitetu) reguliariai konsultuotasi dėl derybų turinio ir eigos. Europos Parlamentui (Tarptautinės prekybos komitetui) pateikta informacija.

               4.POVEIKIS BIUDŽETUI

                  Žr. finansinę pažymą.

               5.KITI ASPEKTAI

               •Įgyvendinimo planai

               Komisija siūlo Tarybai, kad Susitarimas pasikeičiant laiškais su Urugvajaus Rytų Respublika būtų pasirašytas Sąjungos vardu. Kartu Tarybai pateikiamas atskiras pasiūlymas sudaryti Susitarimą.

               Dėl Susitarimo Komisija priims įgyvendinimo reglamentą, kad būtų padidintos toliau nurodytos tarifinės kvotos pagal Reglamento, kuriuo nustatomas bendras žemės ūkio produktų rinkų organizavimas (Reglamento (ES) Nr. 1308/2013), 187 straipsnio a dalį:

               –76 tonomis padidinti šaliai (Urugvajui) skirtą ES tarifinę kvotą „galvijų mėsai be kaulų, šviežiai arba atšaldytai; galvijų valgomiesiems subproduktams: storosioms ir plonosioms diafragmoms, šviežioms arba atšaldytoms“ (tarifo subpozicijos ex 0201 30 00 ir ex 0206 10 95), toliau taikant kvotai galiojančią 20 proc. muito normą. Nauja tarifinė kvota yra 4 076 tonos;

               –1 875 tonomis padidinti ES tarifinę kvotą „galvijų mėsai, užšaldytai, ir galvijų valgomiesiems subproduktams, užšaldytiems“ (tarifo pozicija 0202 ir subpozicija 0206.29.91), toliau taikant kvotai galiojančią 20 proc. muito normą. Nauja tarifinė kvota yra 54 875 tonos.

               Atitinkamos įgyvendinimo priemonės rengiamos kartu su šiuo pasiūlymu.

               2016/0057 (NLE)

               Pasiūlymas

               TARYBOS SPRENDIMAS

               kuriuo įgaliojama pasirašyti Europos Sąjungos ir Urugvajaus Rytų Respublikos susitarimą pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,

               atsižvelgdama į Europos Komisijos pasiūlymą,

               kadangi:

               (1)2013 m. liepos 15 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį, į Europos Sąjungą stojant Kroatijos Respublikai;

               (2)derybas vedė Komisija, laikydamasi Tarybos pateiktų derybinių nurodymų;

               (3)pabaigus šias derybas 2015 m. gruodžio 18 d. parafuotas Europos Sąjungos ir Urugvajaus Rytų Respublikos susitarimas pasikeičiant laiškais pagal GATT 1994 XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą;

               (4)Susitarimas turėtų būti pasirašytas Europos Sąjungos vardu su sąlyga, kad jis bus sudarytas vėliau,

               PRIĖMĖ ŠĮ SPRENDIMĄ:

               1 straipsnis

               Europos Sąjungos ir Urugvajaus Rytų Respublikos susitarimo pagal GATT 1994 XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą pasirašymas yra patvirtinamas Europos Sąjungos vardu su sąlyga, kad minėtas susitarimas bus sudarytas.

               Šio Susitarimo tekstas pridedamas prie šio sprendimo.

               2 straipsnis

               Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

               3 straipsnis

               Šis sprendimas įsigalioja jo priėmimo dieną.

               Šis sprendimas skelbiamas Europos Sąjungos oficialiajame leidinyje.

               Priimta Briuselyje

                     Tarybos vardu

                     Pirmininkas

               FINANSINĖ TEISĖS AKTO PASIŪLYMO, KURIO POVEIKIS BIUDŽETUI SUSIJĘS TIK SU ĮPLAUKOMIS, PAŽYMA

               1.PASIŪLYMO PAVADINIMAS

               Tarybos sprendimo, kuriuo įgaliojama pasirašyti Europos Sąjungos ir Urugvajaus Rytų Respublikos susitarimą pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą, pasiūlymas.

               2.BIUDŽETO EILUTĖS

               Įplaukų eilutė:
                     12 skyrius. Muitai ir kiti mokesčiai

               3.FINANSINIS POVEIKIS

               ◻
                     ◻Pasiūlymas neturi finansinio poveikio.

               X Pasiūlymas neturi finansinio poveikio išlaidoms, bet turi finansinį poveikį įplaukoms.

               ◻
                     ◻Pasiūlymas turi tokį finansinį poveikį asignuotosioms įplaukoms:

               (mln. EUR, dešimtųjų tikslumu
                  1
               )

                        Įplaukų eilutė
                           2

                        N metai

                        N+1 metai

                        1,3

                        1,3

                        Padėtis pradėjus taikyti priemonę

                        Įplaukų eilutė

                        [n+1]

                        [n+2]

                        [n+3]

                        [n+4]

                        [n+5]

                        1,3

                        1,3

                        1,3

                        1,3

                        1,3

               4.KOVOS SU SUKČIAVIMU PRIEMONĖS

               Taikomos bendros su ES muitais ir kiekybinių kvotų administravimu susijusios kovos su sukčiavimu priemonės.

               5.KITOS PASTABOS

               (įplaukoms apskaičiuoti taikomas metodas ir (arba) formulė): 2012–2014 m. panašaus prekybos importo vidurkio vieneto vertė padauginta iš naujo tarifinės kvotos kiekio, padauginta iš kvotai galiojančios muito normos (20 proc.), atėmus 25 proc. surinkimo išlaidų. Laikoma, kad vėlesniais metais vieneto vertė nekinta.

                     (1)
                  Metinė suma turi būti įvertis, apskaičiuotas pagal 5 skirsnyje pateiktą formulę, o prie sumos turi būti nurodoma išnaša, pvz., „pagal sutartą formulę apskaičiuota orientacinė suma“. Pirmaisiais metais metinė suma paprastai mokama netaikant sumažinimo ar pro rata principo.

                     (2)
                  Tradiciniai nuosavi ištekliai (žemės ūkio muitai, cukraus mokesčiai, muitai) turi būti nurodomi grynosiomis sumomis, t. y. iš bendros sumos atskaičius 25 proc. surinkimo išlaidų.

    ---documentbreak---

               EUROPOS KOMISIJA
            Briuselis, 2016 03 03
            COM(2016) 94 final
            PRIEDAS
            prie
            pasiūlymo dėl Tarybos sprendimo
            kuriuo įgaliojama pasirašyti Europos Sąjungos ir Urugvajaus Rytų Respublikos susitarimą pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą

               SUSITARIMAS PASIKEIČIANT LAIŠKAIS

               Europos Sąjungos ir Urugvajaus Rytų Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą

               A. Europos Sąjungos laiškas

               Briuselis, …..

               Gerb. pone (-ia),

               po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą, turiu garbės pasiūlyti:

               Europos Sąjunga į savo 28 ES valstybių narių muitų teritorijoje galiojantį sąrašą įtraukia 27 ES valstybių narių sąrašuose nustatytas nuolaidas su šiais pakeitimais:

               76 tonomis padidinti šaliai (Urugvajui) skirtą ES tarifinę kvotą „galvijų mėsai be kaulų, šviežiai arba atšaldytai; galvijų valgomiesiems subproduktams: storosioms ir plonosioms diafragmoms, šviežioms arba atšaldytoms“ (tarifo subpozicijos ex 0201 30 00 ir ex 0206 10 95), toliau taikant kvotai galiojančią 20 proc. muito normą. Nauja tarifinė kvota yra 4 076 tonos;

               1 875 tonomis padidinti ES tarifinę kvotą „galvijų mėsai, užšaldytai, ir galvijų valgomiesiems subproduktams, užšaldytiems“ (tarifo pozicija 0202 ir subpozicija 0206.29.91), toliau taikant kvotai galiojančią 20 proc. muito normą. Nauja tarifinė kvota yra 54 875 tonos.

               Europos Sąjunga ir Urugvajus vienas kitam praneš atlikę vidaus procedūras, būtinas Susitarimui įsigalioti. Šis Susitarimas įsigalioja praėjus 14 dienų po paskutinio pranešimo gavimo.

               Būčiau dėkingas, jei galėtumėte patvirtinti, kad Jūsų vyriausybė pritaria šio laiško turiniui. Tokiu atveju šis laiškas ir Jūsų patvirtinimas sudarys Europos Sąjungos ir Urugvajaus susitarimą pasikeičiant laiškais.

               Su didžia pagarba

               Europos Sąjungos vardu

               B. Urugvajaus Rytų Respublikos laiškas

               Briuselis, …..

               Gerb. pone (-ia),

               turiu garbės pranešti, kad gavau Jūsų […] d. laišką, kuriame rašoma:

               „po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą, turiu garbės pasiūlyti:

               Europos Sąjunga į savo 28 ES valstybių narių muitų teritorijoje galiojantį sąrašą įtraukia 27 ES valstybių narių sąrašuose nustatytas nuolaidas su šiais pakeitimais:

               76 tonomis padidinti šaliai (Urugvajui) skirtą ES tarifinę kvotą „galvijų mėsai be kaulų, šviežiai arba atšaldytai; galvijų valgomiesiems subproduktams: storosioms ir plonosioms diafragmoms, šviežioms arba atšaldytoms“ (tarifo subpozicijos ex 0201 30 00 ir ex 0206 10 95), toliau taikant kvotai galiojančią 20 proc. muito normą. Nauja tarifinė kvota yra 4 076 tonos;

               1 875 tonomis padidinti ES tarifinę kvotą „galvijų mėsai, užšaldytai, ir galvijų valgomiesiems subproduktams, užšaldytiems“ (tarifo pozicija 0202 ir subpozicija 0206.29.91), toliau taikant kvotai galiojančią 20 proc. muito normą. Nauja tarifinė kvota yra 54 875 tonos.

               Europos Sąjunga ir Urugvajus vienas kitam praneš atlikę vidaus procedūras, būtinas Susitarimui įsigalioti. Šis Susitarimas įsigalioja praėjus 14 dienų po paskutinio pranešimo gavimo.

               Būčiau dėkingas, jei galėtumėte patvirtinti, kad Jūsų vyriausybė pritaria šio laiško turiniui. Tokiu atveju šis laiškas ir Jūsų patvirtinimas sudarys Europos Sąjungos ir Urugvajaus susitarimą pasikeičiant laiškais.“

               Turiu garbės pranešti, kad mano vyriausybė pritaria šiam laiškui.

               Urugvajaus Rytų Respublikos vardu


				|

		52014PC0736

			Pasiūlymas TARYBOS ĮGYVENDINIMO SPRENDIMAS kuriuo pratęsiamas Sprendimo 2012/232/ES, kuriuo Rumunijai leidžiama taikyti priemones, kuriomis nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio, galiojimo laikotarpis /* COM/2014/0736 final - 2014/0352 (NLE) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Vadovaudamasi 2006 m. lapkričio
28 d. Direktyvos 2006/112/EB dėl pridėtinės vertės
mokesčio bendros sistemos (toliau – PVM direktyva) 395 straipsnio 1
dalimi, Taryba, remdamasi Komisijos pasiūlymu, gali vieningai leisti
valstybei narei taikyti nuo tos direktyvos nuostatų nukrypstančias
specialias priemones, kad būtų paprastinama PVM rinkimo tvarka arba
užkirstas kelias tam tikriems mokesčių slėpimo ar vengimo
būdams.
2014 m. vasario 13 d. Komisijos
užregistruotu raštu Rumunija paprašė leisti toliau taikyti priemonę,
kuria nukrypstama nuo bendrų principų, taikomų teisei atskaityti
su tam tikrų variklinių kelių transporto priemonių
susijusį pirkimo PVM. 2014 m. rugsėjo 15 d. šis prašymas
buvo papildytas Sprendimo 2012/232/ES taikymo ataskaita.
Bendrosios aplinkybės
PVM direktyvos 168 straipsnyje nustatyta, kad
apmokestinamasis asmuo turi teisę į PVM, mokėtino už
apmokestinamiesiems sandoriams įsigytas prekes ir paslaugas,
atskaitą. Tos direktyvos 26 straipsnio 1 dalies a punkte reikalaujama
prekių, kurios yra įmonės turto dalis, naudojimą
asmeninėms reikmėms laikyti paslaugų teikimu už atlygį,
jeigu PVM už šias prekes gali būti įtrauktas į PVM
atskaitą. Pagal šią sistemą galima susigrąžinti iš
pradžių atskaitytą PVM, susijusį su naudojimu asmeninėms
reikmėms.
Lengvųjų automobilių atveju
šią sistemą taikyti sudėtinga, visų pirma todėl, kad
sunku nustatyti, kada automobiliai naudojami asmeninėms, o kada – verslo
reikmėms. Jei apskaita vedama, įmonėms ir administracijai tenka
papildoma našta, nes reikia ją tvarkyti ir tikrinti, netgi tuo atveju,
jeigu Rumunija pasinaudotų PVM direktyvos 168a straipsnyje numatyta
galimybe apriboti išlaidų, susijusių su tarnybiniais automobiliais,
atskaitą iki apmokestinamojo asmens faktinio naudojimo verslo
reikmėms procentinės dalies.
Siekdama supaprastinti PVM surinkimą ir
kovoti su mokesčių slėpimu, 2011 m. Rumunija paprašė
atskiros nukrypti leidžiančios priemonės, kurią taikydama
galėtų apriboti iki 50 % teisę į atskaitą, susijusią
su tam tikromis variklinėmis kelių transporto priemonėmis.
Prašymas dėl nukrypti leidžiančios priemonės Tarybos buvo
patvirtintas 2012 m. balandžio 26 d. Sprendimu 2012/232/ES, kuris
baigia galioti 2014 m. gruodžio 31 d.  Šis apribojimas specialiai
netaikomas tam tikrų kategorijų transporto priemonėms, kaip
antai transporto priemonėms, kurias naudoja tik pagalbos tarnybos,
saugumo, apsaugos ir pasiuntinių tarnybos, transporto priemonėms,
kurias naudoja pardavimo ir pirkimo atstovai ir kuriomis teikiamos taksi
paslaugos, transporto priemonėms, kurias naudoja vairavimo mokyklos
vairavimo pamokoms, naudojamoms nuomai arba išperkamajai nuomai arba
naudojamoms kaip prekės prekybos tikslais. Taip pat įmonėms
nereikėtų įtraukti į apskaitą mokesčio už transporto
priemonės naudojimą asmeniniais tikslais.
Remdamasi minėto sprendimo 4 straipsnio 2
dalies antra pastraipa Rumunija pateikė to sprendimo taikymo
ataskaitą, įskaitant procentinio apribojimo peržiūrą. Iš
Rumunijos pateiktos informacijos matyti, kad, jų nuomone, 50 %
apribojimas vis dar atitinka dabartines aplinkybes, todėl šis apribojimas
turėtų būti toliau laikomas tinkamu.
Tačiau pratęstas taikymo laikotarpis
turėtų būti ribotas, kad būtų galima įvertinti,
ar nepasikeitė aplinkybės, kuriomis pagrįsta leidžianti nukrypti
priemonė. Todėl leidžiančios nukrypti priemonės
taikymą siūloma pratęsti iki 2017 m. pabaigos ir, jeigu
pasibaigus šiam terminui būtų numatoma pateikti naują
prašymą dėl pratęsimo, paprašyti Rumunijos pateikti naują
ataskaitą.
Pasiūlymo srityje galiojančios
nuostatos
PVM direktyvos 176 straipsnyje nurodyta, kad
Taryba nustato išlaidas, kurios negali būti įtraukiamos į PVM
atskaitą. Kol tokios išlaidos nenustatytos, valstybėms narėms
leidžiama ir toliau taikyti išimtis, galiojusias 1979 m. sausio 1 d.
Todėl yra kelios esamos padėties nekeitimo nuostatos, kuriomis
ribojama teisė į PVM, susijusio su lengvaisiais automobiliais,
atskaitą.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Konsultacijos su suinteresuotosiomis
šalimis
Šis pasiūlymas yra pagrįstas
Rumunijos pateiktu prašymu ir skirtas tik šiai valstybei narei.
Tiriamųjų duomenų rinkimas
ir naudojimas
Nepriklausomo tyrimo neprireikė.
Poveikio vertinimas
Sprendimo pasiūlymu
pirmiausia siekiama supaprastinti su lengvaisiais automobiliais, kurie iš
dalies naudojami ne verslo reikmėms, susijusio PVM surinkimą,
todėl jis gali turėti teigiamą poveikį. Kartu kovojama ir
su mokesčių slėpimu neteisingai tvarkant apskaitą.
Vis dėlto dėl
siauros leidžiančios nukrypti priemonės taikymo srities ir riboto
taikymo laikotarpio bet kuriuo atveju poveikis bus nedidelis. Ši leidžianti
nukrypti priemonė nedarys neigiamo poveikio Sąjungos nuosaviems
ištekliams iš PVM.
3.           TEISINIAI PASIŪLYMO ASPEKTAI
Leidimas Rumunijai toliau taikyti
priemonę, kuria nukrypstama nuo PVM direktyvos, siekiant iki 50 %
apriboti apmokestinamojo asmens teisę į PVM atskaitą
įtraukti išlaidas, susijusias su variklinėmis transporto
priemonėmis, kai tos transporto priemonės naudojamos ne tik verslo tikslais.
Apribojus teisę į atskaitą apmokestinamasis asmuo atleidžiamas
nuo prievolės įtraukti į apskaitą PVM už automobilio
naudojimą asmeniniais tikslais. Su visais galimais prašymais pratęsti
priemonės taikymo laikotarpį turėtų būti pateikiama
nukrypti leidžiančios priemonės taikymo ataskaita, įskaitant
procentinio apribojimo peržiūrą.
Teisinis pagrindas
PVM direktyvos 395 straipsnis.
Subsidiarumo principas
Atsižvelgiant į PVM direktyvos, kuria
grindžiamas pasiūlymas, nuostatas, pasiūlymas patenka į
išimtinę Sąjungos kompetenciją. Todėl subsidiarumo
principas netaikomas.
Proporcingumo principas
Pasiūlymas atitinka
proporcingumo principą dėl toliau nurodytų priežasčių.

Šis sprendimas yra
susijęs su valstybei narei jos pačios prašymu suteiktu leidimu ir
nėra privalomas.
Atsižvelgiant į
ribotą nukrypti leidžiančios priemonės taikymo sritį,
speciali priemonė yra proporcinga siekiamam tikslui – kovai su
mokesčių vengimu ir PVM surinkimo supaprastinimui.
Pasirinkta priemonė
Pagal PVM direktyvos 395
straipsnį nukrypti nuo įprastinių PVM taisyklių galima tik
Komisijos pasiūlymu vieningai leidus Tarybai. Be to, Tarybos sprendimas
yra tinkamiausia priemonė, nes jis gali būti skirtas atskiroms
valstybėms narėms.
4.           POVEIKIS BIUDŽETUI
Pasiūlymas neturi poveikio Sąjungos
biudžetui.
5.           NEPRIVALOMI ELEMENTAI
Į pasiūlymą įtraukta
laikinojo galiojimo išlyga.
2014/0352 (NLE)
Pasiūlymas
TARYBOS ĮGYVENDINIMO SPRENDIMAS
kuriuo pratęsiamas Sprendimo
2012/232/ES, kuriuo Rumunijai leidžiama taikyti priemones, kuriomis nukrypstama
nuo Direktyvos 2006/112/EB dėl pridėtinės vertės
mokesčio bendros sistemos 26 straipsnio 1 dalies a punkto ir 168
straipsnio, galiojimo laikotarpis
EUROPOS
SĄJUNGOS TARYBA,
atsižvelgdama į
Sutartį dėl Europos Sąjungos veikimo,
atsižvelgdama į
2006 m. lapkričio 28 d. Tarybos direktyvą 2006/112/EB
dėl pridėtinės vertės mokesčio bendros sistemos[1], ypač
į jos 395 straipsnio 1 dalį,
atsižvelgdama į
Europos Komisijos pasiūlymą,
kadangi:
(1)       2014 m. vasario
13 d. Komisijos užregistruotu raštu Rumunija paprašė leidimo toliau
taikyti priemonę, kuria nukrypstama nuo Direktyvos 2006/112/EB 26
straipsnio 1 dalies a punkto ir 168 straipsnio, kad su tam tikromis
variklinėmis kelių transporto priemonėmis, kurios naudojamos ne
vien verslo tikslais, susijusioms išlaidoms būtų galima taikyti
teisės į PVM atskaitą apribojimą. 2014 m. rugsėjo
15 d. Komisijos užregistruotu raštu Rumunija papildė savo
prašymą ataskaita apie Tarybos sprendimo 2012/232/ES taikymą;
(2)       pagal Direktyvos 2006/112/EB
395 straipsnio 2 dalies antrą pastraipą Komisija 2014 m.
lapkričio 12 d. raštu pranešė kitoms valstybėms narėms
apie Rumunijos prašymą. 2014 m. lapkričio 13 d. raštu
Komisija pranešė Rumunijai, kad turi visą prašymui įvertinti
būtiną informaciją;
(3)       Direktyvos 2006/112/EB 168
straipsnyje leidžiama apmokestinamajam asmeniui atskaityti PVM,
mokėtiną už jo įsigytas prekes ir paslaugas, jeigu šios
prekės ir paslaugos naudojamos to asmens apmokestinamiesiems sandoriams.
Tos direktyvos 26 straipsnio 1 dalies a punkte nustatytas reikalavimas į
PVM apskaitą įtraukti veiklai skirto turto naudojimą
apmokestinamojo asmens arba jo darbuotojų asmeniniams poreikiams arba,
platesne prasme, kitais nei to asmens verslo tikslais;
(4)       Sprendimu 2012/232/ES
Rumunijai leidžiama pagal Direktyvos 2006/112/EB 395 straipsnio 1 dalį
taikyti nukrypti leidžiančią priemonę siekiant įgyvendinti
priemonę, kuria iki 50 % apribojama teisė atskaityti PVM,
mokėtiną perkant, įsigyjant Bendrijoje, importuojant, nuomojant
ar įsigyjant išperkamosios nuomos būdu variklines transporto
priemones, taip pat PVM, mokėtiną už su minėtomis transporto
priemonėmis susijusias išlaidas, įskaitant kurą, jei tos
transporto priemonės naudojamos ne vien verslo reikmėms;
(5)       Sprendimo 2012/232/ES
galiojimas baigiasi 2014 m. gruodžio 31 d.;
(6)       pagal Sprendimo 2012/232/ES 4
straipsnio 2 dalies antrą pastraipą Rumunija Komisijai pateikė
ataskaitą apie to sprendimo taikymą, įskaitant procentinio
apribojimo, kuris taikomas teisei atskaityti PVM, peržiūrą. Kaip ir
ankstesnės nukrypti leidžiančios priemonės atveju, Rumunija
toliau teigia, kad 50 % dalis yra pagrįsta;
(7)       manoma, kad nukrypti
leidžianti priemonė galėtų daryti tik nežymų poveikį
bendrai mokestinių pajamų, surenkamų galutinio vartojimo etapu,
sumai ir nedarys neigiamo poveikio Sąjungos nuosaviems ištekliams iš PVM.
Todėl Rumunijai turėtų būti leidžiama ribotą
laikotarpį (iki 2017 m. gruodžio 31 d.) toliau taikyti
priemonę;
(8)       jeigu Rumunija prašytų
nukrypti leidžiančios priemonės taikymo laikotarpį po
2017 m. pratęsti dar kartą, nauja ataskaita ir pratęsimo
prašymas Komisijai turėtų būti pateikti ne vėliau kaip
2017 m. kovo 31 d.,
PRIĖMĖ
ŠĮ SPRENDIMĄ:
1 straipsnis
Sprendimas 2012/232/ES iš dalies
keičiamas taip:
1) 4 straipsnis pakeičiamas taip:
„4 straipsnis
Šis sprendimas nustoja
galioti 2017 m. gruodžio 31 d.
Prašymas dėl šiame
sprendime numatytų priemonių taikymo laikotarpio pratęsimo
pateikiamas Komisijai ne vėliau kaip 2017 m. kovo 31 d.
Su tokiu prašymu
pateikiama ataskaita, įskaitant procentinio apribojimo, kuris remiantis
šiuo sprendimu taikomas teisei atskaityti PVM, peržiūrą.“
2 straipsnis
Šis sprendimas taikomas
nuo 2015 m. sausio 1 d.
3 straipsnis
Šis sprendimas skirtas
Rumunijai.
Priimta Briuselyje
                                                                       Tarybos
vardu
                                                                       Pirmininkas
[1]               OL L 347, 2006 12 11, p. 1.